CELEX: 62011CA0001
Language: fi
Date: 2012-03-29 00:00:00
Title: Asia C-1/11: Unionin tuomioistuimen tuomio (neljäs jaosto) 29.3.2012 (Verwaltungsgericht Mainzin (Saksa) esittämä ennakkoratkaisupyyntö) — Interseroh Scrap and Metals Trading GmbH v. Sonderabfall-Management-Gesellschaft Rheinland-Pfalz mbH (SAM) (Ympäristö — Asetus (EY) N:o 1013/2006 — 18 artiklan 1 ja 4 kohta — Tiettyjen jätteiden siirto — 3 artiklan 2 kohta — Pakolliset tiedot — Kaupanvälittäjä jättää jätteen tuottajan henkilöllisyyden ilmoittamatta — Liikesalaisuuksien suoja)

26.5.2012   
            
            
               FI
            
            
               Euroopan unionin virallinen lehti
            
            
               C 151/8
            
         Unionin tuomioistuimen tuomio (neljäs jaosto) 29.3.2012 (Verwaltungsgericht Mainzin (Saksa) esittämä ennakkoratkaisupyyntö) — Interseroh Scrap and Metals Trading GmbH v. Sonderabfall-Management-Gesellschaft Rheinland-Pfalz mbH (SAM)
   (Asia C-1/11) (1)
   
   (Ympäristö - Asetus (EY) N:o 1013/2006 - 18 artiklan 1 ja 4 kohta - Tiettyjen jätteiden siirto - 3 artiklan 2 kohta - Pakolliset tiedot - Kaupanvälittäjä jättää jätteen tuottajan henkilöllisyyden ilmoittamatta - Liikesalaisuuksien suoja)
   2012/C 151/15
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Verwaltungsgericht Mainz
   
      Pääasian asianosaiset
   
   
      Kantaja: Interseroh Scrap and Metals Trading GmbH
   
      Vastaaja: Sonderabfall-Management-Gesellschaft Rheinland-Pfalz mbH (SAM)
   
      Oikeudenkäynnin kohde
   
   Ennakkoratkaisupyyntö — Verwaltungsgericht Mainz — Jätteiden siirrosta 14.6.2006 annetun Euroopan parlamentin ja neuvoston asetuksen (EY) N:o 1013/2006 (EUVL L 190, s. 1) 18 artiklan 1 ja 4 kohdan tulkinta — Mainitun asetuksen liitteen VII mukainen asiakirja, joka sisältää tiettyjen jätteiden siirroissa ilmoitettavia tietoja — Välittäjän oikeus olla ilmoittamatta tässä asiakirjassa jätteen tuottajan henkilöllisyyttä asiakaskuntansa varjelemiseksi ostajaan nähden
   
      Tuomiolauselma
   
   
               1)
            
            
               Jätteiden siirrosta 14.6.2006 annetun Euroopan parlamentin ja neuvoston asetuksen (EY) N:o 1013/2006, sellaisena kuin se on muutettuna 15.4.2009 annetulla komission asetuksella (EY) N:o 308/2009, 18 artiklan 4 kohtaa on tulkittava siten, että se on esteenä sille, että jätteiden siirron järjestävä kaupanvälittäjä ei ilmoita jätteen tuottajan henkilöllisyyttä siirron vastaanottajalle tämän artiklan 1 kohdan mukaisesti, luettuna yhdessä asetuksen liitteen VII kanssa, vaikka tällainen salaaminen olisi välttämätöntä kaupanvälittäjän liikesalaisuuksien suojaamiseksi.
            
         
               2)
            
            
               Asetuksen N:o 1013/2006, sellaisena kuin se on muutettuna asetuksella N:o 308/2009, 18 artiklan 1 kohtaa on tulkittava siten, että sillä asetetaan tämän säännöksen soveltamisalaan kuuluvien jätteiden siirtojen yhteydessä kaupanvälittäjälle velvollisuus täyttää asetuksen N:o 1013/2006, sellaisena kuin se on muutettuna asetuksella N:o 308/2009, liitteen VII mukaisen asiakirjan 6 kohta ja luovuttaa tämä asiakirja vastaanottajalle, eikä liikesalaisuuksien suoja voi rajoittaa tämän velvollisuuden ulottuvuutta.
            
         
      (1)  EUVL C 95, 26.3.2011.